Τα θεραπευτικά μονοπάτια των ατόμων με ψυχωτικές διαταραχές.
Creators: name: Λογδανίδου, Μαρία Μιχαήλ
Publisher: name: Aristotle University of Thessaloniki
Year: 2022
Subjects: Ψυχική Υγεία
Ψυχωτικές Διαταραχές
Θεραπευτικά Μονοπάτια
Mental Health
Psychotic Disorders
Pathways to Care

description: Για τα άτομα που έρχονται αντιμέτωπα με σοβαρές ψυχικές διαταραχές, όπως είναι οι ψυχωτικές διαταραχές, η αναζήτηση βοήθειας και η επαφή με τις υπηρεσίες υγείας είναι άκρως σημαντικά συστατικά της παρεχόμενης φροντίδας υγείας, ώστε η έναρξη της θεραπείας να γίνει εγκαίρως, και μέσα από τα κατάλληλα θεραπευτικά μονοπάτια τα άτομα να επιτύχουν τους στόχους τους και να βελτιώσουν την ποιότητα ζωής τους. Σκοπός της παρούσας μελέτης είναι να καταγράψει τα είδη επαφών και τις συνθήκες κάτω από τις οποίες άτομα με ψυχωτικές διαταραχές επικοινωνούν με υπηρεσίες και επαγγελματίες ψυχικής υγείας από την πρώτη μέρα εκδήλωσης των συμπτωμάτων και σε όλη τη διάρκεια της πορείας της ψυχικής τους διαταραχής, ως την παρούσα φάση. Πληροφορίες σχετικά με τα θεραπευτικά μονοπάτια συλλέχθηκαν μέσω ημι-δομημένης συνέντευξης με άτομα με διάγνωση ψυχωτικών διαταραχών, ώστε να αποτυπωθεί η εμπειρία της θεραπευτικής πορείας που ακολούθησε ο κάθε/καθεμία συμμετέχοντας/ουσα ξεχωριστά. Κοινό σημείο των 11 συμμετεχόντων/ουσών που έλαβαν μέρος στην έρευνα ήταν η νοσηλεία τους στο Ψυχιατρικό Τμήμα Ενηλίκων του Γ.Ν. “Γ. Παπανικολάου”, έτσι ώστε να υπάρχει μια κοινή θεραπευτική εμπειρία από τον ίδιο φορέα. Το υλικό που προέκυψε από τις συνεντεύξεις αναλύθηκε μέσω θεματικής ανάλυσης. Από τα αποτελέσματα διαπιστώθηκε πως η πλειοψηφία των συμμετεχόντων/ουσών εκτίμησε ως αποτελεσματικότερη θεραπευτική μέθοδο τη φαρμακευτική αγωγή και οποιαδήποτε υπηρεσία ή φορέα σχετιζόταν με την αποτελεσματική φαρμακευτική αγωγή, ενώ λίγοι/λίγες ήταν οι συμμετέχοντες/ουσες που ήρθαν σε επαφή με κοινοτικές δομές ψυχικής υγείας. Η καθυστέρηση στην αναζήτηση βοήθειας και στην επαφή με υπηρεσίες ψυχικής υγείας έχει ως αποτέλεσμα αρνητικές επιπτώσεις και κακή λειτουργία του ατόμου στην ζωή του. Η παρούσα μελέτη επιχειρεί να παρουσιάσει τα θεραπευτικά μονοπάτια που τα άτομα με ψυχωτικές διαταραχές ακολουθούν και να καταγράψει την εμπειρία και τις επαφές τους κατά τη διάρκεια της θεραπευτικής τους πορείας
description: For persons dealing with severe mental disorders, such as psychotic disorders, seeking help and contacting health services are extremely important components of the health care provided, so that treatment starts on time and through the appropriate therapeutic paths for individuals to achieve their goals and improve their quality of life. The purpose of this study is to record the types of contacts and the conditions under which people with psychotic disorders communicate with mental health services and professionals from the onset of symptoms and through the course of their disorder to the present stage. Information regarding therapeutic paths was collected through semi-structured interviews with individuals with diagnoses of psychotic disorders, in order to capture the experience of the therapeutic course followed by each participant individually. A common point of the 11 participants who took part in the study was their hospitalization in the Psychiatric Clinic of the General Hospital "G. Papanikolaou", so that there is a common therapeutic experience from the same service. The interview material was analysed through thematic analysis. The results showed that the majority of participants rated medication as the most effective treatment method and any service or organization related to effective medication, while few participants were in contact with community health services. Delay in seeking help and contacting mental health services results in negative effects and poor functioning of the individual in their life. The present study attempts to present, through the existing literature, the pathways to care followed by people with psychotic disorders and to record their experience during their therapeutic course